text:
 EUROPSKA KOMISIJA
 Bruxelles, 29.8.2016.
 COM(2016) 545 final
 2016/0260(NLE)
 Prijedlog
 UREDBE VIJEĆA
 o utvrđivanju ribolovnih mogućnosti za 2017. za određene riblje stokove i skupine ribljih stokova u Baltičkome moru
 OBRAZLOŽENJE
 1.KONTEKST PRIJEDLOGA
 •Razlozi i ciljevi prijedloga
 U skladu s Uredbom (EU) br. 1380/2013 od 11. prosinca 2013. o zajedničkoj ribarstvenoj politici, iskorištavanje živih morskih bioloških resursa obnavlja i održava populacije izlovljavanih vrsta iznad razina koje mogu osigurati najviši održivi prinos. Važan instrument u tom pogledu jest godišnje utvrđivanje ribolovnih mogućnosti u obliku ukupnog dopuštenog ulova (TAC) i kvota.
 Cilj je ovog prijedloga utvrditi ribolovne mogućnosti za države članice za 2017. u pogledu komercijalno najvažnijih ribljih stokova u Baltičkome moru. Kako bi se pojednostavnilo i pojasnilo godišnje određivanje TAC-a i kvota, ribolovne mogućnosti u Baltičkome moru od 2006. utvrđuju se zasebnom uredbom.
 •Usklađenost s postojećim odredbama u relevantnom području politike
 Prijedlogom se utvrđuju kvote na razinama usklađenima s ciljevima Uredbe (EU) br. 1380/2013 od 11. prosinca 2013. o zajedničkoj ribarstvenoj politici. Njime se uzimaju u obzir nedavne promjene uvedene Uredbom (EU) 2015/812 kojom se ukida sustav ribolovnog napora u Baltičkome moru.
 •Usklađenost s drugim politikama Unije
 Predložene mjere u skladu su s ciljevima i propisima zajedničke ribarstvene politike i politikom Unije za održivi razvoj.
 2.PRAVNA OSNOVA, SUPSIDIJARNOST I PROPORCIONALNOST
 •Pravna osnova
 Članak 43. stavak 3. Ugovora o funkcioniranju Europske unije (UFEU).
 •Supsidijarnost (za neisključivu nadležnost)
 Prijedlog je u isključivoj nadležnosti Unije kako je navedeno u članku 3. stavku 1. točki (d) UFEU-a. Načelo supsidijarnosti stoga se ne primjenjuje.
 •Proporcionalnost
 Prijedlog je u skladu s načelom proporcionalnosti zbog sljedećih razloga:
 Zajednička ribarstvena politika jedna je od zajedničkih politika. U skladu s člankom 43. stavkom 3. UFEU-a Vijeće donosi mjere o utvrđivanju i dodjeli ribolovnih mogućnosti.
 Ovom Uredbom Vijeća ribolovne mogućnosti dodjeljuju se državama članicama. Uzimajući u obzir članak 16. stavke 6. i 7. i članak 17. Uredbe (EU) br. 1380/2013, države članice slobodne su te mogućnosti raspodjeljivati među regijama ili gospodarskim subjektima u skladu s kriterijima utvrđenima u navedenim člancima. Države članice stoga imaju širok manevarski prostor za odlučivanje o društveno-gospodarskom modelu koji su odabrale za iskorištavanje ribolovnih mogućnosti koje su im dodijeljene.
 Prijedlog nema nove financijske posljedice za države članice. Ovu konkretnu Uredbu Vijeće donosi svake godine, a javna i privatna sredstva potrebna za njezinu provedbu već su na raspolaganju.
 •Odabir instrumenta
 Predloženi instrument: uredba.
 Riječ je o prijedlogu za upravljanje ribarstvom koji se temelji na članku 43. stavku 3. UFEU-a.
 3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA
 •Savjetovanja s dionicima
 Savjetovanje sa Savjetodavnim vijećem za Baltičko more (BSAC) održano je na temelju Komunikacije Komisije o savjetovanju u vezi s ribolovnim mogućnostima za 2017. u okviru zajedničke ribarstvene politike (COM(2016) 396 final). Prijedlog se temelji na znanstvenim savjetima Međunarodnog vijeća za istraživanje mora (ICES). Preliminarna gledišta izražena u vezi sa svim predmetnim ribljim stokovima razmotrena su u okviru prijedloga i uzeta u obzir u najvećoj mogućoj mjeri vodeći računa o tome da nisu u proturječnosti s postojećim politikama ili da ne dovode do pogoršanja stanja osjetljivih resursa.
 O znanstvenom mišljenju o ograničenjima ulova raspravljalo se i s državama članicama u lipnju 2016. u okviru regionalnog foruma BALTFISH.
 •Prikupljanje i primjena stručnog znanja
 Znanstvena organizacija koja je sudjelovala u savjetovanju jest Međunarodno vijeće za istraživanje mora (ICES).
 Unija svake godine traži znanstveno mišljenje ICES-a o stanju važnih ribljih stokova. Dostavljeno mišljenje odnosi se na sve baltičke stokove za koje se predlažu TAC-ovi.
 •Procjena učinka
 Ukupan iznos baltičkih ribolovnih mogućnosti izražen u tonama predložen za 2017. povećat će se za 14 % u usporedbi s 2016. i utvrditi na razini od oko 705 tisuća tona
 1
 . Ako se kvote izračunavaju na temelju stokova, zabilježeno je povećanje kvota za stokove haringe i papaline u središnjem i zapadnom Baltiku te u Botničkom zaljevu – u prosjeku za 18 %, lososa u glavnom bazenu – 10 % i iverka zlatopjega – 95 %. Međutim zabilježeno je smanjenje za stokove haringe u Riškom zaljevu – za 21 %, lososa iz Finskog zaljeva – za 28 % i istočni stok bakalara – za 38 %.
 Prijedlog ne odražava samo kratkoročnu zabrinutost, već je i dio dugoročnijeg pristupa usmjerenog na postupno smanjenje ribolova na dugoročno održive razine. Dakle, pristup donesen u skladu s prijedlogom srednjoročno do dugoročno dovest će do stabilnog ribolovnog napora i viših kvota. Očekuje se da će dugoročni učinci tog pristupa dovesti do održivije ribolovne aktivnosti i povećan iskrcaj ulova.
 •Primjerenost propisa i pojednostavnjivanje
 Prijedlogom se predviđa dodatno pojednostavnjenje administrativnih postupaka za tijela javne vlasti (EU-a ili nacionalna) jer sadržava odredbe slične onima iz Uredbe o ribolovnim mogućnostima u Baltičkome moru iz 2016.
 Ovom se Uredbom pojednostavnjuje upravljanje ribarstvom tako što se ribolov više ne ograničava utvrđivanjem određenog broja dana na moru tijekom kojih su ribarska plovila mogla obavljati ribolov prethodnih godina. Time će se smanjiti administrativno opterećenje država članica. U skladu sa zaključcima znanstvenika, nepostojanje ograničenja ribolovnog napora neće ugroziti status stokova, jer je učinkovito praćenje iskorištavanja kvota dostatno za nadzor ribolovnog pritiska na stokove.
 Budući da se odnosi na godišnju uredbu za 2017., prijedlog ne uključuje klauzulu o reviziji.
 4.UTJECAJ NA PRORAČUN
 Prijedlog ne utječe na proračun EU-a.
 5.OSTALI ELEMENTI
 •Planovi provedbe i mehanizmi praćenja, evaluacije i izvješćivanja
 Praćenje korištenja ribolovnim mogućnostima u obliku TAC-ova i kvota utvrđeno je Uredbom Vijeća (EZ) br. 1224/2009.
 •Detaljno obrazloženje posebnih odredbi prijedloga
 Prijedlogom se utvrđuju ribolovne mogućnosti za 2017. za određene stokove ili skupine stokova za države članice koje obavljaju ribolov u Baltičkome moru.
 Obveza iskrcavanja za stokove ulovljene određenim vrstama ribolova počela se primjenjivati 1. siječnja 2015. U Baltičkome moru taj se ribolov odnosi na stokove u okviru TAC-ova i kvota iz ove Uredbe, a to su: ribolov malih pelagijskih vrsta (stokovi haringa i papalina), ribolov lososa (stokovi lososa) i ribolov bakalara (stokovi bakalara), pri čemu se tim vrstama određuje ribolov. Na ulove svih vrsta u okviru ribolova u vodama Unije u Baltičkome moru na koje se primjenjuju ograničenja ulova, tj. i na ulove vrsta kojima se ne određuje ribarstvo već su obuhvaćeni TAC-ovima, poput iverka zlatopjega, od 1. siječnja 2017. primjenjivat će se obveza iskrcavanja. Uvođenjem obveze iskrcavanja predložene ribolovne mogućnosti odražavaju u skladu s člankom 16. stavkom 2. Uredbe (EU) br. 1380/2013 razliku između iskrcanih i ulovljenih količina. Ta je razlika primijenjena u okviru uredbe o ribolovnim mogućnostima za 2015. i više se ne primjenjuje za prethodno navedene stokove, uz iznimku stoka iverka zlatopjega. Ribolovne mogućnosti za stok iverka zlatopjega od 2017. će odražavati razliku između iskrcanih i ulovljenih količina.
 Novi višegodišnji plan za ribarstvo u Baltičkome moru stupio je na snagu 20. srpnja 2016.
 2
 Na temelju odredbi tog plana, ribolovne se mogućnosti utvrđuju u skladu s ciljevima iz plana te su u skladu s ciljnim rasponima ribolovne smrtnosti koji su u njemu određeni. Kada je biomasa ispod referentnih točaka utvrđenih u planu, ribolovne mogućnosti utvrđuju se na razini koja odgovara ribolovnoj smrtnosti koja se razmjerno smanjuje uzimajući u obzir smanjenje biomase stoka.
 Ribolovne mogućnosti treba utvrditi i u skladu s člankom 16. stavkom 1. (u pogledu načela relativne stabilnosti) i člankom 16. stavkom 4. (u pogledu ciljeva zajedničke ribarstvene politike i pravila utvrđenih višegodišnjim planovima).
 Predloženi podaci temelje se na trenutačnom znanstvenom mišljenju i savjetovanju sa Savjetodavnim vijećem za Baltičko more. Kad je to bilo potrebno, radi utvrđivanja kvota EU-a za stokove koje EU dijeli s Ruskom Federacijom, odgovarajuće količine tih stokova oduzete su od TAC-ova koje je preporučio ICES.
 TAC-ovi i kvote dodijeljeni državama članicama navedeni su u Prilogu I. Uredbi.
 Svih pet pelagijskih stokova (četiri stoka haringe i jedan stok papalina), iverak zlatopjeg i losos u glavnom bazenu u Baltičkome moru u 2017. treba loviti na razinama najvećeg održivog prinosa (NOP), stoga predloženi TAC-ovi odgovaraju obama dijelovima raspona ribolovne smrtnosti na razini NOP-a, kako je navedeno u članku 4. stavcima 2., 3. i 4. Uredbe (EU) 2016/1139 ili pristupu NOP-a kojim se koristi ICES. TAC-ovi za losos iz Finskog zaljeva i istočni bakalar odgovaraju pristupu koji je razvio ICES i koji se primjenjuje na stokove o kojima ne postoje potpuni podaci. Znanstvene ustanove još trebaju pojasniti mišljenje i TAC za zapadni stok bakalara.
 Uredbom Vijeća (EZ) br. 847/96 uvedeni su dodatni uvjeti za upravljanje godišnjim TAC-ovima uključujući odredbe o odstupanjima u skladu s člancima 3. i 4. za sigurnosne odnosno analitičke stokove. U skladu s člankom 2. Uredbe, Vijeće pri utvrđivanju TAC-ova odlučuje na koje se stokove ne primjenjuju članci 3. i 4., posebice na temelju biološkog statusa stokova. Nedavno je člankom 15. stavkom 9. Uredbe (EU) br. 1380/2013 utvrđen mehanizam fleksibilnosti za sve stokove obuhvaćene obvezom iskrcavanja. Radi izbjegavanja prekomjerne fleksibilnosti kojom bi se dovelo u pitanje načelo racionalnog i odgovornog iskorištavanja živih morskih bioloških resursa i ometalo ostvarivanje ciljeva zajedničke ribarstvene politike potrebno je pojasniti da se članci 3. i 4. Uredbe (EZ) br. 847/96 primjenjuju samo ako se države članice ne koriste godišnjom fleksibilnošću utvrđenom u članku 15. stavku 9. Uredbe 1380/2013.
 2016/0260 (NLE)
 Prijedlog
 UREDBE VIJEĆA
 o utvrđivanju ribolovnih mogućnosti za 2017. za određene riblje stokove i skupine ribljih stokova u Baltičkome moru
 VIJEĆE EUROPSKE UNIJE,
 uzimajući u obzir Ugovor o funkcioniranju Europske unije, a posebno njegov čanak 43. stavak 3.,
 uzimajući u obzir prijedlog Europske komisije,
 budući da:
 (1)Člankom 43. stavkom 3. Ugovora predviđeno je da Vijeće na prijedlog Komisije donosi mjere o utvrđivanju i raspodjeli ribolovnih mogućnosti.
 (2)Uredbom (EU) br. 1380/2013 Europskog parlamenta i Vijeća
 3
 zahtijeva se donošenje mjera za očuvanje i održivo iskorištavanje morskih bioloških resursa uzimajući u obzir dostupno znanstveno, tehničko i gospodarsko mišljenje uključujući, po potrebi, izvješća koja je sastavio Znanstveni, tehnički i gospodarski odbor za ribarstvo (STECF) i ostala savjetodavna tijela te na temelju mišljenja savjetodavnih vijeća osnovanih za odgovarajuća zemljopisna područja ili područja nadležnosti i uključujući zajedničke preporuke država članica.
 (3)Zadatak je Vijeća donijeti mjere o utvrđivanju i raspodjeli ribolovnih mogućnosti, prema potrebi uključujući određene uvjete koji su s tim funkcionalno povezani. Ribolovne mogućnosti trebalo bi državama članicama dodijeliti tako da se osigura relativna stabilnost ribolovnih aktivnosti svake države članice za svaki stok ili ribarstvo te uzimajući u obzir ciljeve zajedničke ribarstvene politike (ZRP) određene u Uredbi (EU) br. 1380/2013.
 (4)Ukupne dopuštene ulove (TAC-ove) trebalo bi stoga, u skladu s Uredbom (EU) br. 1380/2013, utvrditi na temelju raspoloživih znanstvenih savjeta, uzimajući u obzir biološke i društveno-gospodarske aspekte, istodobno osiguravajući pravedno postupanje prema različitim ribarstvenim sektorima, kao i u svjetlu mišljenja izraženih tijekom savjetovanja s dionicima.
 (5)Ribolovne mogućnosti za stokove koji podliježu posebnim višegodišnjim planovima trebalo bi uspostaviti u skladu s pravilima utvrđenima u tim planovima. Stoga se ograničenja ulova koja se odnose na stokove bakalara, haringe i papaline u Baltičkome moru trebaju utvrditi u skladu s pravilima utvrđenima u Uredbi (EU) br. 2016/1139
 4
 .
 (6)Zbog promjena u biologiji istočnog stoka bakalara Međunarodno vijeće za istraživanje mora (ICES) nije moglo utvrditi biološke referentne točke za stokove bakalara iz pododjeljaka 25–32 ICES-a te je umjesto toga savjetovalo da se TAC za taj stok bakalara utvrdi na temelju pristupa temeljenog na ograničenim podacima. Zbog nepostojanja bioloških referentnih točaka bilo je nemoguće slijediti pravila za utvrđivanje i raspodjelu ribolovnih mogućnosti za stokove bakalara iz tih pododjeljaka utvrđenih u Uredbi (EU) 2016/1139. Budući da bi se neutvrđivanjem i neraspodjelom ribolovnih mogućnosti mogla ozbiljno ugroziti održivost stoka bakalara, primjereno je utvrditi TAC na temelju pristupa temeljenog na ograničenim podacima, na razini koja odgovara pristupu koji je izradio i savjetovao ICES, kako bi se doprinijelo postizanju ciljeva ZRP-a.
 (7)Uredbom (EU) br. 1380/2013 utvrđuje se cilj ZRP-a koji je postizanje stope iskorištavanja kojom se osigurava najviši održivi prinos, gdje je to moguće, do 2015., a na progresivnoj i postupnoj osnovi najkasnije do 2020. za sve stokove.
 (8)Na iskorištavanje ribolovnih mogućnosti utvrđenih u ovoj Uredbi primjenjuje se Uredba Vijeća (EZ) br. 1224/2009
 5
 , a posebno njezini članci 33. i 34. koji se odnose na evidentiranje ulova i ribolovnog napora te na dostavljanje podataka o iscrpljenju ribolovnih mogućnosti Komisiji. Stoga je u ovoj Uredbi potrebno utvrditi oznake za iskrcaje stokova koji podliježu ovoj Uredbi, a koje države članice trebaju upotrebljavati pri dostavljanju podataka Komisiji.
 (9)Uredbom Vijeća (EZ) br. 847/96
 6
 uvedeni su dodatni uvjeti za upravljanje godišnjim TAC-ovima, uključujući odredbe o fleksibilnosti iz članaka 3. i 4. za zaštitne i analitičke TAC-ove. U skladu s člankom 2. te uredbe, pri utvrđivanju TAC-ova Vijeće odlučuje na koje se stokove ne primjenjuje članak 3. ili 4., posebno na temelju biološkog statusa stokova. Nedavno je člankom 15. stavkom 9. Uredbe (EU) br. 1380/2013 uveden godišnji mehanizam fleksibilnosti za sve stokove obuhvaćene obvezom iskrcavanja. Stoga bi, radi izbjegavanja prekomjerne fleksibilnosti kojom bi se dovelo u pitanje načelo racionalnog i odgovornog iskorištavanja živih morskih bioloških resursa, omelo ostvarivanje ciljeva ZRP-a i pogoršao biološki status stokova, trebalo utvrditi da se članci 3. i 4. Uredbe (EZ) br. 847/96 primjenjuju na analitičke TAC-ove samo kada se ne primjenjuje godišnja fleksibilnost predviđena u članku 15. stavku 9. Uredbe (EU) br. 1380/2013.
 (10)Kako bi se izbjegao prekid ribolovnih aktivnosti i ribarima iz Unije osigurala sredstva za život, ova bi se Uredba trebala primjenjivati od 1. siječnja 2017. Zbog hitnosti ova bi Uredba trebala stupiti na snagu odmah nakon objave,
 DONIJELO JE OVU UREDBU:
 POGLAVLJE I.
 OPĆE ODREDBE
 Članak 1.
 Predmet
 Ovom se Uredbom utvrđuju ribolovne mogućnosti za 2017. za određene riblje stokove i skupine ribljih stokova u Baltičkome moru.
 Članak 2.
 Područje primjene
 Ova se Uredba primjenjuje na ribarska plovila Unije koja djeluju u Baltičkome moru.
 Članak 3.
 Definicije
 Za potrebe ove Uredbe primjenjuju se sljedeće definicije:
 (1)„ICES” znači Međunarodno vijeće za istraživanje mora;
 (2)„Baltičko more” znači ICES zone IIIb., IIIc. i IIId.;
 (3)„pododjeljak” znači pododjeljak ICES-a za Baltičko more kako je određeno u Prilogu I. Uredbi Vijeća (EZ) br. 2187/2005
 7
 ;
 (4)„ribarsko plovilo” znači svako plovilo opremljeno za gospodarsko iskorištavanje živih vodenih bogatstava;
 (5)„ribarsko plovilo Unije” znači ribarsko plovilo koje plovi pod zastavom države članice i registrirano je u Uniji;
 (6)„stok” znači morski biološki resurs koji se pojavljuje na određenom području upravljanja;
 (7)„ukupni dopušteni ulov” (TAC) znači količina svakog stoka koja se smije uloviti tijekom razdoblja od jedne godine u slučaju ribolova koji podliježe obvezi iskrcavanja u skladu s člankom 15. Uredbe (EU) br. 1380/2013;
 (8)„kvota” znači dio TAC-a dodijeljen Uniji, državi članici ili trećoj zemlji.
 POGLAVLJE II.
 RIBOLOVNE MOGUĆNOSTI
 Članak 4.
 TAC-ovi i raspodjela
 TAC-ovi, kvote i s time funkcionalno povezani uvjeti, prema potrebi, utvrđeni su u Prilogu.
 Članak 5.
 Posebne odredbe o raspodjeli ribolovnih mogućnosti
 Raspodjelom ribolovnih mogućnosti između država članica kako je utvrđeno u ovoj Uredbi ne smiju se dovesti u pitanje:
 (a)razmjene u skladu s člankom 16. stavkom 8. Uredbe (EU) br. 1380/2013;
 (b)smanjenja i preraspodjele u skladu s člankom 37. Uredbe (EZ) br. 1224/2009;
 (c)dodatna iskrcavanja dopuštena u skladu s člankom 3. Uredbe (EZ) br. 847/96 ili u skladu s člankom 15. stavkom 9. Uredbe (EU) br. 1380/2013;
 (d)količine zadržane u skladu s člankom 4. Uredbe (EZ) br. 847/96 ili prenesene u skladu s člankom 15. stavkom 9. Uredbe (EU) br. 1380/2013;
 (e)smanjenja u skladu s člancima 105. i 107. Uredbe (EZ) br. 1224/2009.
 Članak 6.
 Uvjeti za iskrcaj ulova i usputnog ulova
 1. Ulov vrsta na koje se primjenjuju ograničenja ulova te koje su ulovljene u okviru ribarstva određenog u članku 15. stavku 1. Uredbe (EU) br. 1380/2013 podliježe obvezi iskrcavanja kako je utvrđeno u članku 15. te Uredbe.
 2. Stokovi neciljanih vrsta u sigurnim biološkim granicama iz članka 15. stavka 8. Uredbe (EU) br. 1380/2013 utvrđeni su u Prilogu za potrebe odstupanja od obveze oduzimanja ulova od relevantne kvote predviđene tim člankom.
 POGLAVLJE III.
 ZAVRŠNE ODREDBE
 Članak 7.
 Prijenos podataka
 Ako u skladu s člancima 33. i 34. Uredbe (EZ) br. 1224/2009 države članice Komisiji šalju podatke o ulovljenim ili iskrcanim količinama ulova, dužne su upotrebljavati oznake stokova koje su navedene u Prilogu ovoj Uredbi.
 Članak 8.
 Fleksibilnost
 1. Osim ako je u Prilogu ovoj Uredbi navedeno drukčije, članak 3. Uredbe (EZ) br. 847/96 primjenjuje se na stokove koji podliježu zaštitnom TAC-u, a članak 3. stavci 2. i 3. te članak 4. te Uredbe primjenjuju se na stokove koji podliježu analitičkom TAC-u.
 2. Članak 3. stavci 2. i 3. te članak 4. Uredbe (EZ) br. 847/96 ne primjenjuju se kada se država članica koristi odgovarajućom godišnjom fleksibilnošću predviđenom u članku 15. stavku 9. Uredbe (EU) br. 1380/2013.
 Članak 9.
 Stupanje na snagu
 Ova Uredba stupa na snagu sljedećeg dana od dana objave u Službenom listu Europske unije.
 Primjenjuje se od 1. siječnja 2017.
 Ova je Uredba u cijelosti obvezujuća i izravno se primjenjuje u svim državama članicama.
 Sastavljeno u Bruxellesu
 Za Vijeće
 Predsjednik
 (1)
 Bez istočnog stoka bakalara i lososa
 (2)
 Uredba (EU) 2016/1139 Europskog parlamenta i Vijeća od 6. srpnja 2016. o utvrđivanju višegodišnjeg plana za stokove bakalara, haringe i papaline u Baltičkom moru i ribarstvo koje iskorištava te stokove, o izmjeni Uredbe Vijeća (EZ) br. 2187/2005 i o stavljanju izvan snage Uredbe Vijeća (EZ) br. 1098/2007, SL L 191, 15.7.2016., str. 1–15.
 (3)
 Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.)
 (4)
 Uredba (EU) 2016/1139 Europskog parlamenta i Vijeća od 6. srpnja 2016. o utvrđivanju višegodišnjeg plana za stokove bakalara, haringe i papaline u Baltičkom moru i ribarstvo koje iskorištava te stokove, o izmjeni Uredbe Vijeća (EZ) br. 2187/2005 i o stavljanju izvan snage Uredbe Vijeća (EZ) br. 1098/2007, SL L 191, 15.7.2016., str. 1–15.
 (5)
 Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (
 SL L 343, 22.12.2009., str. 1.
 ).
 (6)
 Uredba Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (
 SL L 115, 9.5.1996., str. 3.
 ).
 (7)
 Uredba Vijeća (EZ) br. 2187/2005 od 21. prosinca 2005. o tehničkim mjerama za očuvanje ribolovnih resursa u vodama Baltičkog mora, Malog i Velikog Belta i Øresunda (
 SL L 349, 31.12.2005., str. 1.
 ).
 ---documentbreak---
 EUROPSKA KOMISIJA
 Bruxelles, 29.8.2016.
 COM(2016) 545 final
 PRILOG
 Prijedlogu UREDBE VIJEĆA
 o utvrđivanju ribolovnih mogućnosti za 2017. za određene riblje stokove i skupine ribljih stokova u Baltičkome moru
 PRILOG
 TAC-ovi PRIMJENJIVI NA RIBARSKA PLOVILA UNIJE NA PODRUČJIMA ZA KOJA SU TAC-ovi UTVRĐENI PREMA VRSTI I PODRUČJU
 U tablicama u nastavku utvrđeni su TAC-ovi i kvote (u tonama žive mase, osim ako je navedeno drugačije) po stoku te uvjeti koji su funkcionalno povezani s time.
 Osim ako je navedeno drukčije, upućivanja na ribolovne zone jesu upućivanja na zone ICES-a.
 Riblji stokovi navedeni su abecednim redom prema latinskom nazivu vrste.
 Za potrebe ove Uredbe navodi se sljedeća usporedna tablica latinskih naziva i uobičajenih naziva:
 Znanstveni naziv
 Troslovna oznaka (alpha-3)
 Uobičajeni naziv
 Clupea harengus
 HER
 Haringa
 Gadus morhua
 COD
 Bakalar
 Pleuronectes platessa
 PLE
 Iverak zlatopjeg
 Salmo salar
 SAL
 Atlantski losos
 Sprattus sprattus
 SPR
 Papalina
 Vrsta:
 Haringa
 Zona:
 pododjeljci 30 – 31
 Clupea harengus
 (HER/30/31.)
 Finska
 115599
 Švedska
 25399
 Unija
 140998
 TAC
 140998
 Analitički TAC
 Vrsta:
 Haringa
 Zona:
 pododjeljci 22 – 24
 Clupea harengus
 (HER/3BC+24)
 Danska
 3981
 Primjenjuje se članak 6. stavak 2. ove Uredbe.
 Njemačka
 15670
 Finska
 2
 Poljska
 3695
 Švedska
 5053
 Unija
 28401
 TAC
 28401
 Analitički TAC
 Ne primjenjuju se članak 3. stavci 2. i 3. Uredbe (EZ) br. 847/96.
 Ne primjenjuje se članak 4. Uredbe (EZ) br. 847/96
 Vrsta:
 Haringa
 Zona:
 vode Unije u pododjeljcimaa 25 – 27, 28.2, 29 i 32
 Clupea harengus
 (HER/3D-R30)
 Danska
 4205
 Primjenjuje se članak 6. stavak 2. ove Uredbe.
 Njemačka
 1115
 Estonija
 21473
 Finska
 41914
 Latvija
 5299
 Litva
 5580
 Poljska
 47618
 Švedska
 63925
 Unija
 191129
 TAC
 nije relevantno
 Analitički TAC
 Vrsta:
 Haringa
 Zona:
 pododjeljak 28.1
 Clupea harengus
 (HER/03D.RG)
 Estonija
 12667
 Primjenjuje se članak 6. stavak 2. ove Uredbe.
 Latvija
 14762
 Unija
 27429
 TAC
 27429
 Analitički TAC
 Vrsta
 Bakalar
 Zona:
 vode Unije u pododjeljcima 25 – 32
 Gadus morhua
 (COD/3DX32.)
 Danska
 p. m.
 Njemačka
 p. m.
 Estonija
 p. m.
 Finska
 p. m.
 Latvija
 p. m.
 Litva
 p. m.
 Poljska
 p. m.
 Švedska
 p. m.
 Unija
 p.m.
 TAC
 nije relevantno
 Zaštitni TAC
 Ne primjenjuju se članak 3. stavci 2. i 3. Uredbe (EZ) br. 847/96.
 Ne primjenjuje se članak 4. Uredbe (EZ) br. 847/96
 Vrsta:
 Bakalar
 Zona:
 pododjeljci 22 – 24
 Gadus morhua
 (COD/3BC+24)
 Danska
 p. m.
 Njemačka
 p. m.
 Estonija
 p. m.
 Finska
 p. m.
 Latvija
 p. m.
 Litva
 p. m.
 Poljska
 p. m.
 Švedska
 p. m.
 Unija
 p. m.
 TAC
 p. m.
 Analitički TAC
 Ne primjenjuju se članak 3. stavci 2. i 3. Uredbe (EZ) br. 847/96.
 Ne primjenjuje se članak 4. Uredbe (EZ) br. 847/96
 Vrsta:
 Iverak zlatopjeg
 Zona:
 vode Unije u pododjeljcima 22 – 32
 Pleuronectes platessa
 (PLE/3BCD-C)
 Danska
 5632
 Njemačka
 626
 Poljska
 1179
 Švedska
 425
 Unija
 7862
 TAC
 7862
 Analitički TAC
 Vrsta:
 Atlantski losos
 Zona:
 vode Unije u pododjeljcima 22 – 31
 Salmo salar
 (SAL/3BCD-F)
 Danska
 21903
 (1)
 Njemačka
 2437
 (1)
 Estonija
 2226
 (1)
 Finska
 27311
 (1)
 Latvija
 13931
 (1)
 Litva
 1638
 (1)
 Poljska
 6644
 (1)
 Švedska
 29606
 (1)
 Unija
 105696
 (1)
 TAC
 nije relevantno
 Analitički TAC
 Ne primjenjuju se članak 3. stavci 2. i 3. Uredbe (EZ) br. 847/96.
 Ne primjenjuje se članak 4. Uredbe (EZ) br. 847/96
 __________
 (1)
 Izraženo brojem jedinki.
 Vrsta:
 Atlantski losos
 Zona:
 vode Unije u pododjeljku 32
 Salmo salar
 (SAL/3D32.)
 Estonija
 964
 (1)
 Finska
 8439
 (1)
 Unija
 9403
 (1)
 TAC
 nije relevantno
 Zaštitni TAC
 __________
 (1)
 Izraženo brojem jedinki.
 Vrsta:
 Papalina
 Zona:
 vode Unije u pododjeljcima 22 – 32
 Sprattus sprattus
 (SPR/3BCD-C)
 Danska
 27852
 Primjenjuje se članak 6. stavak 2. ove Uredbe.
 Njemačka
 17645
 Estonija
 32342
 Finska
 14580
 Latvija
 39062
 Litva
 14130
 Poljska
 82895
 Švedska
 53843
 Unija
 282349
 TAC
 nije relevantno
 Analitički TAC